
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται επί της 
Αγ. Δημητρίου 48, στη Θεσ/νίκη και καθορισμός ειδικών όρων 

και περιορισμών δόμησης. 

Τροποποίηση ρυμοτομικού σχεδίου του Δήμου Χαλανδρίου με μεί¬ 
ωση της πρασιάς καί επί της οδού Θεοδοσίου από τέσσερα (4) σε 

δύο (2) μέτρα....... · · · · · · · · · 

Τροποποίηση ρυμοτομικού σχεδίου πόλης Λάρισας στο Ο.Τ. 322Α . 
Αλλαγή χρήσης γης του αριθμ. 2374 κοινόχρηστου τεμαχίου αγρο¬ 
κτήματος κοινότητας Εξαπλατάνου της επαρχίας Αλμωπίας Ν. 

Πέλλας . 

Αλλαγή χρήσης γης του αριθμ. 9 κοινόχρηστου τεμαχίου αγροκτή¬ 
ματος κοινότητας Θηριόπετρας της επαρχίας Αλμωπίας Ν. Πέλ¬ 
λας . 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 1631 (1) 

Χαρακτηρισμός ως διατηρητέου του κτιρίου που βρίσκεται επί της Αγ. 

Δημητρίου 48, στη Θεσ/νίκη και καθορισμός ειδικών όρων και πε¬ 
ριορισμών δόμησης. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Το Π.Δ. 358/86 (ΦΕΚ 158Α) περί «καθορισμού αρμοδιοτήτων 
Τπ. Βόρειας Ελλάδας». 

2. Το Π.Δ. 92/87 (ΦΕΚ 51Α) περί «Οργανισμού Τπ. Βόρειας Ελ¬ 
λάδας» όπως τροποποιήθηκε και συμπληρώθηκε με τις διατάξεις του 
Π.Δ. 492/88 (ΦΕΚ 224 Α). 

3. Την Υ.704/19.8.88 Απόφαση Πρωθυπουργού περί «Μετονομα- 
σίας του Υπουργείου Βορ. Ελλάδος σε Υπουργείο Μακεδονίας - Θρά¬ 
κης» (ΦΕΚ 575Β/88). 

4. Τις διατάξεις του Π.Δ. 437/85 «περί καθορισμού και ανακατανο¬ 
μής των αρμοδιοτήτων των αρμοδιοτήτων των Υπουργείων» (ΦΕΚ 
157Α/85). 

5. Τις διατάξεις του Ν. 1577/85 περί ΓΟΚ (ΦΕΚ 210 Α/85) όπως 
τροποποιήθηκε με το Ν. 1772/88 (ΦΕΚ 91Α/88). 

6. Τις διατάξεις του από 15.4.88 Π.Δ. «Διατήρησης, επισκευής ή 
ανακατασκευής αρχιτεκτονικών, καλλιτεχνικών και στατικών στοι¬ 
χείων διατηρητέων κτιρίων» (ΦΕΚ 317 Δ/88). 

7. Την παρ. 7 του άρθρου 22 του Ν. 1735/87 (ΦΕΚ 195Α). 

8. Την 75724/1151/83 κοινή απόφαση των Υπ. Προεδρίας της 
Κυβέρνησης και Χωροταξίας, Οικισμού και Περιβάλλοντος (ΦΕΚ 
767/83) όπως τροποποιήθηκε με την 28112/356/85 όμοια από¬ 
φαση (ΦΕΚ 205 Β-/85). 


9. Την 31252/1530/87 κοινή απόφαση των Υπουργών Προεδρίας 
Κυβέρνησης, Εσωτερικών και Περιβάλλοντος, Χωροταξίας. 

10. Την από 8.10.90 αίτ. έκθεση της Δ/νσης Περιβάλλοντος και 
Χωροταξίας σχετικά με τα κτίρια του θέματος. 

11. Το απόσπασμα πρακτικού της 21ης/25.10.90 συνεδρίασης της 
ΕΠΑΕ. 

12. Τις αρ. πρ. 4936/28.11.90 και 4976/30.11.90 εμπρόθεσμες 

1 ενστάσεις των ενδαφερομένων. 

13. Τη με αρ. πρ. 5179/13.12.90 συνηγορία, ενδιαφερομένου στην 
αιτ. έκθεση της υπηρεσίας. 

2 14. Την από 14,1.91 εξέταση των ενστάσεων της υπηρεσίας, απο- 

3 φασίζουμε: 

1. Χαρακτηρίζουμε ως διατηρητέο το κτίριο επί της Αγ. Δημητρίου 
48, που αφορά εξαόροφο κτίριο με δύο υπόγεια. Πρόκειται για κτίριο 

4 της πυρίκαυστης ζώνης της Θεσσαλονίκης κατασκευασμένο το 1937, 
τα σχέδια του οποίου μελετήθηκασν από τον I. Ζαχαριάδη. Η όψη του 
κτιρίου χαρακτηρίζεται από απλή παράθεση ορθογωνικών ανοιγμάτων. 

5 Έχει δύο εισόδους εκ των οποίων η μία είσοδος οδηγεί στον ανελκυ¬ 
στήρα και η άλλη στο κλιμακοστάσιο. 

Κυρίαρχο στοιχείο της σύνθεσης του εσωτερικού χώρου είναι ο κάν- 
ναβος. Στα οριζόντια φέροντα στοιχεία έχουμε μία εναλλαγή από πλά¬ 
κες οπλισμένου σκυροδέματος και πατώματα από ξύλο. Η τεχνική αυτή 
σε συνδυασμό με την απλή παράθεση των ορθ. ανοιγμάτων αποτελούν 
τυπικό δείγμα της τεχνολογίας κατασκευών για την αποθήκευση κα¬ 
πνού. 

Το κτίριο σηματοδοτεί την εποχή «βιομηχανικού κτιρίου» στην Θεσ¬ 
σαλονίκη, δείγματα των οποίων έχουν μείνει ελάχιστα στην πόλη μας. 

Αξίζει δε να σημειωθεί ότι το κτίριο του θέματος γειτνιάζει με το επί 
της Αγ. Δημητρίου 50 του οποίου έχει ήδη χαρακτηριστεί ως διατηρη¬ 
τέα η όψη του, αποτελώντας ενιαίο αρχιτεκτονικό σύνολο. 

2. Στο χαρακτηριζόμενο ως διατηρητέο κτίριο επί της Αγ. Δημη¬ 
τρίου 48, απαγορεύεται κάθε αφαίρεση, αλλοίωση ή καταστροφή των 
επιμέρους αρχιτεκτονικών ή διακοσμητικών στοιχείων του. 

3. Επιτρέπεται η επισκευή, η στατική ενίσχυση και κάθε επέμβαση 
για λόγους στατικούς ή λειτουργικούς του χαρακτηριζόμενου ως διατη¬ 
ρητέου κτιρίου. 

4. Οποιαδήποτε οικοδομική εργασία όπως και η τοποθέτηση επιγρα¬ 
φής εγκρίνεται από την Επιτροπή Πολεοδομικού και Αρχιτεκτονικού 
Ελέγχου (ΕΠΑΕ). 

5. Δεν επιτρέπεται η τοποθέτηση φωτεικών επιγραφών ή διαφημιστι¬ 
κών πινακίδων στη πρόσοψη και στους εξώστες του κτιρίου. 

6. Η στερέωση των επιγραφών στη πρόσοψη του κτιρίου επιβάλλεται 
να γίνεται κατά τρόπο που να μην επιφέρει μόνιμη βλάβη σ αυτή ή αλ¬ 
λοίωση ή καταστροφή των αρχιτεκτονικών της στοιχείων. 

7. Σε περίπτωση τοποθέτησης περισσοτέρων από μία επιγραφών ή 
προσθήκης επιγραφής, εξετάζεται η συνολική τοποθέτηση και σύνθεση 
τους στο κτίριο. 

Η ΕΠΑΕ μπορεί να επιβάλλει τροποποίηση στις ήδη υπάρχουσες επι¬ 
γραφές με σκοπό την επίτευξη του αρτιότερου αισθητικού αποτελέσμα¬ 
τος. 

8. Μέσα σε έξι (6) μήνες από την δημοσίευση της απόφασης αυτής 

επιβάλλεται στους ιδιοκτήτες η υποβολή στην ΕΠΑΕ εγχρώμων φωτο¬ 
γραφιών της πρόσοψης του κτιρίου προκειμένου να ελεγχθεί η εναρμό¬ 
νιση των επιγραφών στη μορφολογία του. 

Εάν από τον έλεγχο αυτό προκόψει η μη εναρμόνιση της επιγραφής 
με την μορφολογία του κτιρίου, οι ενδιαφερόμενοι είναι υποχρεωμένοι 
μέσα σε έξι (6) μήνες από την κοινοποίηση της σχετικής γνωμοδότησης 
της ΕΠΑΕ να την αφαιρέσουν άλλως εφαρμόζονται οι διατάξεις περί αυ¬ 
θαιρέτων. 

Σε περίπτωση μη έγκαιρης υποβολής των παραπάνω φωτογραφιών 
οι τυχόν υπάρχουσες επιγραφές θεωρούνται αυθαίρετες και υπόκεινται 
στις διατάξεις περί αυθαιρέτων. 

9. Τα ακριβή αντίγραφα των πρωτότυπων διαγραμμάτων που την 


συνοδεύουν να αναρτηθούν, μετά την δημοσίευσή της στην Εφημερίδα 
της Κυβέρνησης στο Διοικητήριο και στην αρμόδια Δ/νση για δεκαπέ¬ 
ντε συνεχείς μέρες. 

10. Η ισχύς της απόφασης αυτής αρχίζει από την δημοσίευση της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 3 Ιουλίου 1992 

Ο ΥΠΟΥΡΓΟΣ 

ΠΑΝ. ΧΑΤΖΗΝΙΚΟΛΑΟΥ 







8552 


ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΤΕΤΑΡΤΟ) 


ι 


Αριθ. 15714/555/92 (2) 

Τροποποίηση ρυμοτομικού σχεδίου του Δήμου Χαλανδρίου με μείωση 
της πρασιάς και επί της οδού Θεοδοσίου από τέσσερα (4) σε δύο (2) 
μέτρα. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1) Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2. Τις διατάξεις του Ν. 3200/55 «περί διοικητικής αποκεντρώ- 
σεως», όπως τροποποιήθηκαν και συμπληρώθηκαν. 

3. Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71 και με την παρ. 3 του άρθρου 34 

του Ν. 1577/1985. 

4. Τις διατάξεις του υπ’ αριθμ. 183/86 Π.Δ/τος (ΦΕΚ 70Α). 

5. Την με αρ. 5/9.7.92 γνωμοδότηση του Συμβουλίου Χωροταξίας, 
Οικισμού και Περιβάλλοντος της Ν.Α.Α., αποφασίζουμε: 

Εγκρίνουμε την τροποποίηση του ρυμοτομικού σχεδίου του Δήμου 
Χαλανδρίου με μείωση της πρασιάς στο Ο.Τ. 711 καί επί της οδού Θεο¬ 
δοσίου από τέσσερα (4) σε δύο (2) μέτρα όπως απεικονίζεται στο σχεδιά¬ 
γραμμα που συνοδεύει την παρούσα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 17 Ιουλίου 1992 
Ο Νομάρχης 

ΕΥΑΓΓΕΛΟΣ ΧΑΡΑΛΑΜΠΙΔΗΣ 

Αριθ. 4579 (3) 

Τροποποίηση ρυμοτομικού σχεδίου πόλης Λάρισας στο Ο.Τ. 322Λ. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του Π.Δ/τος της 17ης Ιουλίου 1923 όπως μεταγε¬ 
νέστερα τροποποιήθηκαν και συμπληρώθηκαν και ειδικότερα τα άρθρα 
3 και 70 αυτού. 

3. Τις διατάξεις του Α.Ν. 314/68, (ΦΕΚ 47/Α) όπως τροποποιή¬ 
θηκαν και συμπληρώθηκαν με το υπ’ αριθμ. 1018/71 Ν.Δ. (220/Α) 
και με την παρ. 3 του άρθρου 34 του Ν. 1577/1985 (ΦΕΚ 210Α). 

3. Τις διατάξεις του υπ’ αριθμ. 183/1986 Π.Δ/τος (ΦΕΚ 70/Α) 
και ειδικότερα το άρθρο 1 αυτού. 

4. Τις υπ’ αριθμ. 98/89, 393/90 και 193/91 αποφάσεις του Δη¬ 
μοτικού Συμβουλίου Λάρισας. 

5. Την υπ’ αριθμ. 149/1992 γνωμοδότηση του Συμβουλίου Χωρο¬ 
ταξίας Οικισμού και Περιβάλλοντος, Νομού Λάρισας, όπως διατυπώ¬ 
θηκε στο πρακτικό της 6ης/1992 συνεδρίας. 

Επειδή ο προβλεπόμενος Κ.Χ. και χώρος στάθμευσης είναι σε μικρή 
έκταση και με την προτεινόμενη τροποποίηση δημιουργεί λιγότερα προ¬ 
βλήματα στους περίοικους. 


Επειδή τμήμα της οδού Παξών δεν είναι εγκεκριμένο αν και είναι 
διαμορφωμένο, γι’ αυτό, αποφασίζουμε: 

Άρθρο 1 

Εγκρίνεται η τροποποίηση του ρυμοτομικού σχεδίου πόλης Λάρισας 
α) με την κατάργηση του Κοινόχρηστου Χώρου και Χώρου Στάθμευσης 
στο Ο.Τ. 322Α και δημιουργία νέου Ο.Τ. 322Α και β) εγκρίνεται η 
οδός Παξών σε όλο το διαμορφωμένο μήκος, όπως ορίζεται στο τοπο¬ 
γραφικό διάγραμμα που συνοδεύει την παρούσα απόφαση. 

Άρθρο 2 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Μετά την παραπάνω δημοσίευση η απόφαση μαζί με το σχετικό το¬ 
πογραφικό διάγραμμα που τη συνοδεύει να αναρτηθεί στο Δημοτικό Κα¬ 
τάστημα επί 15μερον για ενημέρωση. 

Λάρισα, 26 Ιουνίου 1992 
Ο Νομάρχης 

ΑΝΔΡΕΑΣ ΕΞΑΔΑΚΤΥΛΟΣ 

Αριθ. 257 (4) 

Αλλαγή χρήσης γης του αριθμ. 2374 κοινόχρηστου τεμαχίου αγροκτή¬ 
ματος κοινότητας Εξαπλατάνου της επαρχίας Αλμωπίας Ν. Πέλλας. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τον Ν. 1512/11.1.85 (ΦΕΚ 4Α/85) για την τροποποίηση και 
συμπλήρωση πολεοδομικών διατάξεων κ.λ.π. και ειδικά το άρθρο 3 
περί καθορισμού χρήσεων παραχωρουμένων δημοσίων εκτάσεων. 

2. Την από 12.12.90 (αριθμ. πρωτ. 12309/13.12.90) αίτηση του 
Χατζηανδρέου Κων/νου του Νικολάου προς τη Δ/νση Γεωργίου; με την 
οποία ζητά την παραχώρηση τμήματος 4.000 τ.μ. από το αριθμ. 2374 
κοινόχρηστο τεμάχιο αγροκτήματος κοινότητας Εξαπλατάνου της 
επαρχίας Αλμωπίας. 

3. Την από 6.12.91 γνωμοδότηση της κατά το άρθρο 6 του Ν.Δ. 
221/74 επιτροπής για την παραχώρηση της παραπάνω έκτασης. 

4. Τις θετικές γνωμοδοτήσεις των αρμοδίων υπηρεσιών για την πα¬ 


ραχώρηση της ζητούμενης έκτασης. 

5. Το αριθ. 2021/3.3.92 έγγραφο της Δ/νσης Γεωργίας με το 
οποίο ζητά την αλλαγή χρήσης του παραχωρούμενου τεμαχίου. 

6. Το σχετικό τοπογραφικό διάγραμμα που καθορίζει την ζητούμενη 
έκταση σε κλίμακα 1:5000 και το οποίο θα αναρτηθεί για 15 μέρες στα 
γραφεία της πολεοδομίας Αριδαίας, αποφασίζουμε: 

Τροποποιούμε την χρήση γης της κοινόχρηστης έκτασης 4000 τ.μ. 
από το αριθμ. 2374 κοινόχρηστο τεμάχιο αγροκτήματος Εξαπλατάνου 
της επαρχίας Αλμωπίας και καθορίζουμε σαν νέα χρήση της αυτή των 
σταυλικών εγκαταστάσεων με την προϋπόθεση ότι θα τηρηθούν οι πε¬ 
ριορισμοί της αριθμ. 83480/3691/12.12.86 απόφασης ΥΠΕ.- 
ΧΩ.ΔΕ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αριδαία, 11 Μαρτίου 1992 
Ο Νομάρχης 

ΒΑΣΙΛΕΙΟΣ ΧΑΤΖΗΑΠΟΣΤΟΛΟΥ 

Αριθ. 256 (5) 

Αλλαγή χρήσης γης του αριθμ. 9 κοινόχρηστου τεμαχίου αγροκτήμα¬ 
τος κοινότητας Θηριόπετρας της επαρχίας Αλμωπίας Ν. Πέλλας. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τον Ν. 1512/11.1.85 (ΦΕΚ 4Α/85) για την τροποποίηση και 
συμπλήρωση πολεοδομικών διατάξεων κ.λ.π. και ειδικά το άρθρο 3 
περί καθορισμού χρήσεων παραχωρουμένων δημοσίων εκτάσεων. 

2. Την από 25.4.91 (αριθμ. πρωτ. 3840/24.5.91) αίτηση του Πα- 
ροϋτογλου Αναστάσιου του Νικολάου προς προς τη Δ/νση Γεωργίας με 
την οποία ζητά την παραχώρηση τμήματος 4.000 τ.μ. από το αριθμ. 9 
κοινόχρηστο τεμάχιο αγροκτήματος κοινότητας Θηριόπετρας της επαρ¬ 
χίας Αλμωπίας. 

3. Την από 25.11.91 γνωμοδότηση της κατά το άρθρο 6 του Ν.Δ. 
221/74 επιτροπής για την παραχώρηση της παραπάνω έκτασης. 

4. Τις θετικές γνωμοδοτήσεις των αρμοδίων υπηρεσιών για την πα¬ 


ραχώρηση της ζητούμενης έκτασης. 

5. Το αριθ. 2022/3.3.92 έγγραφο της Δ/νσης Γεωργίας με το 
οποίο ζητά την αλλαγή χρήσης του παραχωρούμενου τεμαχίου. 

6. Το σχετικό τοπογραφικό διάγραμμα που καθορίζει την ζητούμενη 
έκταση σε κλίμακα 1:5000 και το οποίο θα αναρτηθεί για 15 μέρες στα 
γραφεία της πολεοδομίας Αριδαίας, αποφασίζουμε: 

Τροποποιούμε την χρήση γης της κοινόχρηστης έκτασης 4000 τ.μ. 
από το αριθ. 9 κοινόχρηστο τεμάχιο αγροκτήματος θηριόπετρας της 
επαρχίας Αλμωπίας και καθορίζουμε σαν νέα χρήση της αυτή των σταυ- 
λικών εγκαταστάσεων με την προϋπόθεση ότι θα τηρηθούν οι περιορι¬ 
σμοί της αριθμ. 83480/3691/12.12.86 απόφασης ΥΠΕ.ΧΩ.ΔΕ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αριδαία, 11 Μαρτίου 1992 
Ο Νομάρχης 

ΒΑΣΙΛΕΙΟΣ ΧΑΤΖΗΑΠΟΣΤΟΛΟΪ 






























